《次韵赵菊泉》
宋代·陈著

世衰人物眇，犹见得閒平。
劫火诗书脉，春风杖履盟。
霏霏木屑话，淡淡菜羹情。
相对青镫下，平生心事明。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。